gu en it en en en en en en en en en en en it hu la en en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
Jain Article | નારકીજીવો ની વેદના ક્ષેત્ર-કૃત, પરમાધામી કૃત, અનોન્યકૃત - Jainopediya
July 20, 2018September 24, 2018 jainopediyaLeave a Comment on નારકીજીવો ની વેદના
નારકીજીવો ની વેદના ત્રણ પ્રકારની હોય છે.
પરમાધામી કૃત વેદના (૧ થી ૩ નરક સુધી)
અનોન્યકૃત વેદના કે જેને પરસ્પર નારકીજન્ય વેદના પણ કહે છે (૪ થી ૭ નરક સુધી)
નારકીજીવો ની વેદના : ક્ષેત્ર-કૃત વેદના
ક્ષેત્ર-કૃત વેદના દશ પ્રકારની તત્વાર્થ સૂત્રમાં દર્શાવી છે.
આવી દસ પ્રકારની ક્ષેત્રકૃત વેદના સાતેય નારકીમાં જ્યા સુધી આયુષ્ય પૂર્ણ ના કરે ત્યાં સુધી ભોગવવાની.
નારકીજીવો ની વેદના : ભૂખની વેદના
નારકી જીવોને ભૂખની વેદના એટલી બધી સખત હોય છે કે એક જ નારકીય જીવ આખી દુનિયાના બધા અનાજ, ફળ, ફૂલ, મીઠાઈ વગેરે ખાવાલાયક બધી ચીજો ખાઈ જાય તો પણ ભૂખ શાંત થાય નહિ. ગમે તેટલું ખાવા છતાં પણ એમની ભૂખ એવી તિવ્ર હોય છે કે શાંત થતી જ નથી પણ વધતી જાય છે. દયામણી નજરે પરમાધામી ને કાકલુદી કરે છે કે હજુ કંઈક ખાવાનું આપો પણ એનું ત્યાં કોણ સાંભળે, આવી અતિ સખત ભૂખમાં ભડભડતા, પોકાર કરતા, ચીસો પાડતા પોતાના ઘણા મોટા આયુષ્યને આ રીતે પૂરા કરે છે.
નારકીજીવો ની વેદના : તરસની વેદના
આહાહા !! તરસની અતિશય વેદના.
દુનિયાભરના સર્વ કૂવા, વાવ, તળાવ, સરોવર, નદીઓ, દ્રહો, કુંડો, સમુદ્રના પાણી એક નારકી જીવ પી જાય તો પણ એની તરસ છીપે નહિં. કંઠ, તાળવું, જીભ અને હોઠ કાયમ સુકાયા કરે. દુ:ખ ટાળવા જાય તેમ તેમ દુ:ખ વધતું જ જાય. આમ જ ભૂખ અને તરસથી તરફડતા અને પરમાધામી નો માર સહન કરતા પોતાના મોટા અાયુષ્યને પૂર્ણ કરે છે.
નારકીજીવો ની વેદના : શીત વેદના
શીત વેદના પણ એટલી જોરદાર ભોગવે કે અહીંના માનવના ભવમાં, શરદીના પ્રકૃતિવાળો હોય, દમ, ખાંસી, આદિની પીડા કાયમ અનુભવતો હોય. જરા પણ ઠંડો પવન અાવે તે સહન કરી શકતો ન હોય એવા માણસને પોષ કે મહામાસની અતિશય શીતળતાવાળી રાત્રીમાં, ઘણી ટાઢ વાતી હોય, ચારે તરફથી શીતળ પવનનાં ઝાપટાં આવતાં હોય, હિમ પડતો હોય અને ઊંચામાં ઊંચી પર્વતની ટોચ ઉપર તદ્દન ઉઘાડા શરીરે સુવડાવવામાં આવે, એને જે ટાઢની પીડા લાગે, એના કરતાં અનંતગુણી શીત વેદના ઉષ્ણ યોનિમાં ઉત્પન્ન થયેલા નારકીય જીવોને કાયમ ભોગવવાની હોય.
નારકીજીવો ની વેદના : ઉષ્ણ વેદના
ઉષ્ણ વેદના એટલે ગરમીની પીડા.
એ પણ નારકીને બહુ સહેવી પડે. ઠંડા પ્રદેશમાં જન્મેલો માનવ હોય, ગરમી જરા પણ સહી શકતો ન હોય, ૨૪ કલાક પંખો અને એ.સી માં જ બેઠા રહ્યા હોય એવાને ગરમમાં ગરમ હવાવાળા પ્રદેશમાં, ભર ઉનાળામાં, વૈશાખ-જેઠના સખત તાપ વચ્ચે, ખેરના લાકડાના ધખધખતા કોલસા પર સુવડાવતાં જે વેદના થાય, એના કરતાં અનંતગુણી ગરમીની વેદના, નરકમાં રહેલા શીત યોનિમાં ઉત્પન્ન થયેલા નરકના જીવોને રહે. ઉષ્ણતાની વેદના કરતાં શીતળતાની વેદના ઘણી વધારે આકરી લાગે છે. અહિં થોડી પણ ગરમી લાગે કે તડકો લાગે આપણે ત્રાહિમામ પોકારીએ છીએ. ધડામ્ કરતી પંખાની સ્વિચ ચાલુ કરી અને અસંખ્ય વાયુકાય ના જીવો નો એક સેકન્ડમાં કચ્ચરઘાણ બોલાવી દઈએ છીએ. પણ નરક માં ધગધગતા અંગારા પર સુવડાવવામાં આવશે ત્યારે !!! કર્મ કોઈને છોડતું નથી યાદ રાખજો.
નારકીજીવો ની વેદના : જ્વર વેદના
જ્વર વેદના એટલે તાવની વેદના.
એક દિવસ તાવ આવ્યો ને દોડ્યા ડોક્ટર પાસે. અભક્ષ્ય એવી ઘણી દવાઓ પણ પેટમાં પધરાવી. પણ નરકમાં તો કાયમી તાવની પીડા રહ્યા કરે. ત્યાં તો નથી કોઈ સારસંભાળ લેનાર કે નથી કોઈ ડોક્ટર. ગમે તેટલી તાવની પીડા છતાં પરમાધામી નો માર સહન કરવાનો. નીચે નીચેના સ્થાનના નારકી હોય તેમ વધારે રોગથી દુ:ખી બને છે.
નારકીજીવો ની વેદના : દાહ વેદના
નરકમાં રહેલા જીવોને શરીરમાં અંદરથી અને બહારથી સદાય બહુ બળતરા રહ્યા કરે. અાપણે અહિં સહેજ પણ દાજ્યા હોય તો શરીરમાં કેટલી બળતરા !! પણ નરકમાં તો સદાય બળતરા, અને જ્યાં જાય ત્યાં બળતરા વધારનારા સાધનો જ મળી અ‍ાવે, શાંત કરવાનું કોઈ પણ ઠેકાણું કે સાધન મળે જ નહિં.
નારકીજીવો ની વેદના : ખણજ વેદના
ખણજ એટલે કંડુ અથવા ચળ.
નારકી જીવોને કાયમ શરીરમાં એટલી ચળ આવે કે ગમે તેટલું ખણે, તો પણ એ પીડા મટે નહિં. ચાકુ, છરી, તલવાર કે એવા અતિ તિક્ષ્ણ હથિયારો વડે પોતાના શરીરને છોલી નાખવા જેવું કરે તો પણ એને ખણજની પીડા મટે નહિં. આખું શરીર છોલાઈને લોહીલુહાણ છતાં પણ તેઓ હજી ચાકુ લઈને ખંજવાળી રહ્યા છે, અને બળતરાનો પાર નહિં.
નારકીજીવો ની વેદના : પરવશતા
પરવશતા પણ એટલી જ હોય છે. કોઈ પણ અવસ્થામાં એને સ્વાધિનતા જેવી વસ્તુનો અનુભવ ન થાય. સદા પરાધીન દશામાં જીવન પસાર કરે.
નારકીજીવો ની વેદના : અનંત ભય
નારકીજીવો સતત ભયમાં જ રહ્યા કરે. આમાંથી કષ્ટ આવશે કે પેલી બાજુથી કષ્ટ આવશે એવી ચિંતા અહોનિશ રહ્યા કરે. સદા ત્રાસ, નિર્બળતા, ગભરામણ, પાર વિનાની મુંઝવણમાં જ રહે. કોઈ પણ જાતની શારિરિક કે માનસિક શાંતિનો લેશમાત્ર પણ અનુભવ થાય નહિં. વિભંગજ્ઞાનથી આગામી દુ:ખ જાણીને સતત ભય થી આકુલ વ્યાકુલ રહે છે.
નારકીજીવો ની વેદના : શોકની પીડા
નારકી જીવોને શોકની પીડા પણ પાર વગરની. ચીસો નાખવી, કરુણ રુદન કરવું, ઘણા ગમગીન રહેવું વગેરે દુ:ખદ સ્થિતિઓમાં જ સંપૂર્ણ જીવન પસાર થાય.
For more Jain Articles click here -> Jain Articles
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
Tagged Jain Article નારકીજીવો ની વેદના
April 27, 2018 jainopediya
April 23, 2018April 24, 2018 jainopediya
નેમિનાથ સ્વામીજીની જીવિત પ્રતિમા
May 6, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Tags: Jain Article, નારકીજીવો ની વેદના
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.